Temeljem Zakona o sustavu civilne zaštite („Narodne novine“, broj 82/15, 118/18), Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja („Narodne novine“, broj 49/17) te Odluke o izradi vanjskog plana zaštite i spašavanja u slučaju nesreća koje uključuju opasne tvari za područje postrojenja Terminal Omišalj, operatera JANAF d.d. u okviru izrađenog zajedničkog vanjskog plana za lokacije Terminal Omišalj, operatera JANAF d.d. Poje 2, Omišalj i DINA Petrokemija d.d. proizvodnja, terminali i servisi, Poje 1, Omišalj (KLASA:810-03/12-09/01, URBROJ:543-01-04-01-18-9) od 6. lipnja 2018. godine, a koje je donijela Državna uprava za zaštitu i spašavanje, Župan Primorsko – goranske županije u obvezi je donijeti prethodno navedeni Vanjski plan.

Člankom 42. Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja („Narodne novine“, broj 49/17) propisano je da je Županija dužna obavijestiti javnost o aktivnostima na izradi vanjskih planova i omogućiti joj uvid i sudjelovanje tijekom cijelog procesa izrade i donošenja istih kao i organizirati javnu raspravu.

Ovim putem poziva se zainteresirana i stručna javnost da se uključi u davanje mišljenja, prijedloga i primjedbi na prijedlog vanjskog plana zaštite i spašavanja u slučaju velikih nesreća koje uključuju opasne tvari za područje postrojenja Terminal Omišalj, operatera JANAF d.d.

**Rok za davanje mišljenja, prijedloga i primjedbi na prijedloge vanjskih planova je od 24. svibnja 2019. do 24. lipnja 2019. godine. Mišljenja, prijedlozi i primjedbe mogu se poslati na adresu: Primorsko – goranska županija, Ured županije, Adamićeva 10, 51 000 Rijeka ili elektronskom poštom na e-mail:** damir.malenica@pgz.hr**.**

**Javna rasprava za zainteresiranu i stručnu javnost održati će se u Općini Omišalj, a termin održavanja biti će objavljen na web stranici Općine Omišalj https://omisalj.hr/ .**